Endnu en ny spiller er blevet føjet til Aalborg Pirates mandskab til den kommende sæson. 21-årige Nikolaj Carstensen er nyeste mand på holdkortet hos Aalborgs bedste ishockeymandskab. - Nikolaj er en ung back med et godt blik for det offensive spil. Han besidder god speed og har gode offensive kvaliteter. Nikolaj har fået mere og mere ansvar i SønderjyskE over de seneste sæsoner under Dan Ceman. Nikolaj er en holdspiller, der vil gøre alt for at holdet vinder, udtaler cheftræner Brandon Reid, der tidliger har trænet Nikolaj Carstensen i sin tid i Vojens. Nikolaj Carstensen var en del af SønderjyskEs trup, der vandt 1. divisionsguld i sæsonen 2015/2016. - Han vil være en spændende tilføjelse til vores i forvejen hurtige defensive spillere. Brandon havde ham under vingerne i Vojens på U20 og 1. division og han var en topspillere pointmæssigt defensivt. Vi ved hvad han kan og står for og det er vigtigt for os. Der har været stor interesse for Nikolaj fra de danske topklubber og vi er naturligvis glade for, at han har valgt at skrive under med os, udtaler sportschef Ronny Larsen.

Opsummering:
Aalborg Pirates har hentet den 21-årige back Nikolaj Carstensen i SønderjyskE.